Nr. 27073/23.07.2021

**REFERAT DE APROBARE**

**la Proiectul de hotărâre privind aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**

În conformitate cu dispoziţiile Legii serviciilor de transport public local nr. 92/2007, cu modificările şi completările ulterioare, Consiliul Judeţean Cluj a aprobat, prin Hotărârea nr. 328/2012, Programul de transport public de persoane prin curse regulate în trafic judeţean pe anii 2014-2021, numit în continuare Programul judeţean de transport.Potrivit modificărilor legislative aduse prin articolul 66 alin. (2) din Ordonanța de Urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr. 227/2015 privind Codul fiscal, a Legii educaţiei naţionale nr. 1/2011, precum şi a altor acte normative, *”(1) Transportul rutier judeţean de persoane prin curse regulate se desfăşoară, până la data de 31.12.2021, în baza programelor de transport judeţene şi a licenţelor aflate în vigoare la data publicării în Monitorul Oficial al României a Legii nr. 34/2020 privind respingerea Ordonanţei de urgenţă a Guvernului nr. 51/2019 pentru modificarea şi completarea unor acte normative în domeniul transportului de persoane.”*În vederea determinării cerințelor de transport public județean și a anticipării evoluției acestora, precum și în vederea stabilirii traseelor principale și secundare aferente viitorului program județean de transport, Asocierea Societăților Koncylion SRL & Addvances Corp SRL, în temeiul contractului de prestări servicii nr. 39861/296/28.11.2018, a elaborat un studiu în acest sens, pe raza administrativ-teritorială a județului Cluj. Prin studiul menționat a fost propusă atribuirea prin gestiune delegată pentru grupe de trasee. Motivul pentru care Programul județean de transport a fost structurat sub forma grupelor de trasee se datorează disfuncționalităților observate de-a lungul timpului, disfuncționalități caracterizate de structura programelor de transport care lăsau posibilitatea operatorilor de a ține funcționale doar acele trasee rentabile, în timp ce, celelalte trasee, mai puțin profitabile ajungeau să rămână neoperate, afectând astfel categoriile sociale cele mai vulnerabile.Acest mod de abordare corespunde legislației în vigoare, care urmărește gruparea echilibrată a traseelor și evitarea suprapunerii traseelor sau a mai multor operatori pe acelaşi traseu, dar și evitarea lipsei unor servicii de transport public pentru anumite localități. În acest fel se încearcă asigurarea unei dezvoltări echilibrate la nivelul întregului teritoriu al Județului Cluj.Modalitatea de gestiune a serviciului public de transport persoane prin curse regulate în județul Cluj, potrivit Hotărârii Consiliului Județean Cluj nr. 423/3013 este gestiunea delegată.Atribuirea traseelor cuprinse în Programul judeţean de transport s-a realizat prin licitaţie electronică, organizată la nivel naţional de către Agenţia pentru Agenda Digitală a României - Serviciul Informatic de Atribuire Electronică în Transporturi, pentru fiecare judeţ şi care a desemnat operatorii de transport câştigători pe aceste trasee. De asemenea, în temeiul Hotărârii Consiliului Județean Cluj nr. 202/30.10.2019 *privind aprobarea procedurii de atribuire directă a traseelor cuprinse în Programul de transport public de persoane prin curse regulate în trafic județean, în Județul Cluj,* Consiliul Județean Cluj, în calitate de autoritate contractantă, a organizat ședinta de atribuire având ca obiect atribuirea, pentru o perioadă determinată de 60 de zile, a mai multor trasee, cuprinse în Programul de transport public de persoane prin curse regulate la nivel județean.După întrarea în vigoare a Legii nr. 34/2020 *privind respingerea Ordonanţei de urgenţă a Guvernului nr. 51/2019 pentru modificarea şi completarea unor acte normative în domeniul transportului de persoane,* începând cu data de *04.04.2020,* transportul rutier de persoane la nivel județean este considerat serviciu public. Astfel, pentru asigurarea transportului rutier județean de persoane, județul are obligația de a încheia contracte de servicii publice potrivit prevederilor Legii nr. 51/2006 și a legislației în domeniul achizițiilor publice.În conformitate cu prevederile art. 7 alin. (2) din Regulamentul (CE) nr. 1370/2007 al Parlamentului European și al Consiliului privind serviciile publice de transport feroviar și de călători, Consiliul Județean Cluj a publicat în Jurnalul Oficial al Uniunii Europene anunțul S 212 – 485452, la data de 03.11.2018, respectând cerința de a publica un anunț cu cel puțin un an înainte de lansarea invitației de participare la procedura competitivă de atribuire a contractelor de delegare a gestiunii serviciilor publice de transport călători pentru Programul de transport public județean care va intra în vigoare începând cu data de 01.01.2022. Activităţile specifice serviciului public de transport județean se organizează şi se desfăşoară în conformitate cu prevederile regulamentelor serviciilor publice de transport, elaborate de autorităţile locale de transport şi aprobate prin hotărâri ale consiliilor judeţene. Regulamentul pentru efectuarea transportului public judeţean de persoane în Judeţul Cluj şi Caietul de sarcini al Serviciului de transport public judeţean de persoane, au fost aprobate prin Hotărârea Consiliului Județean Cluj nr. 102/2008, cu modificările și completările ulterioare, în concordanță cu regulamentele-cadru existente, respective cu prevederile Ordinului ministrului transporturilor nr. 972/2007 *pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local.*În conformitate cu prevederile art. III al Legii 328/*2018 pentru modificarea şi completarea Legii serviciilor de transport public local nr. 92/2007,* serviciile regulate speciale de transport călători se efectuează în baza unui contract de transport, încheiat între operator şi beneficiarul transportului sau persoana care a angajat transportul. Așadar, serviciul regulat special de transport călători nu se mai efectuează în baza unei licențe de traseu sau a unui contract de delegare a gestiunii încheiat cu autoritățile administrației publice locale, așa cum era prevăzut prin HCJ 102/2008, cu modificările și completările ulterioare.Regulamentul pentru efectuarea transportului public judeţean de persoane în Judeţul Cluj şi Caietul de sarcini al Serviciului de transport public judeţean prevede drepturile şi obligaţiile operatorilor de transport rutier care desfăşoară activităţi de serviciu public de transport județean, precum şi raporturile dintre operatorii de transport rutier şi utilizatorii serviciilor și constituie anexe la contractele de delegare a gestiunii aprobate prin hotărâri de atribuire. |
| * 1. **Cerinţe care reclamă necesitatea actului administrativ:**

Pentru asigurarea măsurilor care se impun pentru atribuirea contractelor de servicii publice de transport rutier județean de călători, cu aplicarea procedurilor competitive, transparente și echilibrate, prevăzute de Regulamentul (CE) nr. 1370/2007 și de legislația în domeniul achizițiilor sectoriale, care să asigure existența unui contract de servicii publice conform, ulterior datei de 31.12.2021, se are în vedere pregătirea documentaţiei de atribuire a contractelor de delegare a gestiunii serviciului public de transport călători, care, potrivit prevederilor art. 23^1(1) al Legii nr. 92/2007 *”se întocmeşte de autoritatea de transport şi se aprobă prin hotărâre a autorităţii locale competente”* și care include, în mod obligatoriu, următoarele:1. formularele tipizate, care să faciliteze elaborarea şi prezentarea ofertei şi a documentelor care o însoţesc;
2. programul de transport;
3. criteriile de calificare şi selecţie a ofertelor;
4. criteriul de atribuire a contractului;
5. modelul de contract de delegare a gestiunii serviciului;
6. valoarea estimată a contractului.

Potrivit prevederilor art. 29 alin. (10) lit. a) și b) din Legea serviciilor comunitare de utilități publice nr. 51/2006, republicată, cu modificările și completările ulterioare, Contractul de delegare a gestiunii va fi însoțit, în mod obligatoriu, de Regulamentul pentru efectuarea serviciului public de transport persoane prin curse regulate și de Caietul de sarcini al serviciului. Cadrul legislativ care instituie în sarcina consiliilor județene obligativitatea asigurării, organizării, reglementării, coordonării şi controlului cu privire la prestarea serviciului public de transport de persoane prin servicii regulate, desfăşurat între localităţile judeţului este creat de dispozițiile Legii nr. 92/2007, cu modificările şi completările ulterioare. Între atribuțiile consiliilor județene menționate la art. 17 alin. (1) în actul normativ menționat se prevăd:*”b) stabilirea traseelor principale şi secundare şi a programelor de transport privind serviciul public de transport de persoane prin curse regulate şi atribuirea acestora odată cu atribuirea în gestiune a serviciului, în conformitate cu prevederile prezentei legi. Programele de transport pot fi stabilite şi în baza unui studiu de mobilitate;**…….**h) încheierea contractelor de delegare a gestiunii serviciului public de transport local și județean de persoane;**…..**j^2) aprobarea programului de transport public judeţean, precum şi emiterea licenţelor de traseu în serviciul public de transport judeţean de persoane prin curse regulate se fac cu respectarea staţiilor de îmbarcare/debarcare prevăzute în contractele de delegare a gestiunii serviciului public de transport judeţean de călători;**…..**l) elaborarea şi aprobarea normelor locale şi a regulamentelor serviciilor publice de transport local şi judeţean;”* Articolul 37 alin. (2) din Legea nr. 92/2007, prevede că, odată cu aprobarea programului public de transport judeţean de persoane prin curse regulate, consiliile judeţene, vor stabili modalităţile de atribuire în gestiune, pentru executarea serviciului public de transport local, pe întreaga reţea de trasee, pe grupe de trasee şi pe trasee.În același sens, articolul 22 alin. (3) din Legea serviciilor comunitare de utilități publice nr. 51/2006, republicată, cu modificările și completările ulterioare, statuează că: *”Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.”*Potrivit art. 21 din Legea nr. 92/2007, serviciul public de transport județean se poate administra prin atribuirea acestuia în următoarele modalități: - gestiune directă; - gestiune delegată;În conformitate cu prevederilor actului normativ menționat, **în cazul gestiunii directe**, autoritățile administrației publice locale își asumă nemijlocit prestarea serviciului public de transport şi toate sarcinile şi responsabilităţile, potrivit legii, privind organizarea, coordonarea, exploatarea, finanţarea şi controlul funcţionării serviciului de transport public județean, precum și administrarea sistemului de utilități publice aferente.Gestiunea directă se realizează prin intermediul unor operatori de transport rutier, care sunt structuri proprii ale autorităților administrației publice, deținătoare de licențe sau autorizații de transport. În acest sens, Legea 51/2006 a serviciilor comunitare de utilități publice, republicată, cu modificările și completările ulterioare, prevede:*”Art. 28(1) Gestiunea directă este modalitatea de gestiune în care autorităţile deliberative şi executive, în numele unităţilor administrativ-teritoriale pe care le reprezintă, îşi asumă şi exercită nemijlocit toate competenţele şi responsabilităţile ce le revin potrivit legii cu privire la furnizarea/prestarea serviciilor de utilităţi publice, respectiv la administrarea, funcţionarea şi exploatarea sistemelor de utilităţi publice aferente acestora.**(2) Gestiunea directă se realizează prin intermediul unor operatori de drept public sau privat, astfel cum sunt definiţi la art. 2 lit. g), respectiv lit. h), fără aplicarea prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi:**a) servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;**b) societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.”***În cazul gestiunii delegate**, pentru asigurarea serviciului public de transport, autoritățile administrației publice județene transferă unuia sau mai multor operatori de transport rutier sarcinile și responsabilitățile proprii cu privire la prestarea propriu-zisă a serviciului, în baza unui contract de delegare a gestiunii.Alegerea modalităţii de atribuire a serviciilor publice de transport judeţean se face prin hotărâre adoptată de consiliile judeţene.În considerarea faptului că:* serviciile publice de transport se realizează prin intermediul unei infrastructuri tehnico-edilitare specifice care, împreună cu mijloacele de transport, formează sistemul serviciului public de transport;
* Consiliul Județean Cluj nu are în structura proprie operatori de transport rutier, deținători de licențe de traseu sau autorizații de transport și nici sistemul de organizare necesar, respectiv infrastructura tehnico-edilitatră specifică definită la art. 14 alin. (2) al Legii nr. 92/2007 (construcţii, instalaţii şi echipamente specifice pentru întreţinerea, repararea şi parcarea mijloacelor de transport, precum: depouri, autobaze, garaje, ateliere, staţii de spălare şi igienizare, dispecerate şi dotări speciale de urmărire şi coordonare în trafic a vehiculelor de transport, de intervenţie şi de depanare, autogări şi terminale pentru îmbarcare, debarcare sau schimb de călători etc);
* programele județene de transport: 2004-2008, 2008-2013, 2014-2021 în care a fost efectuat serviciul public de transport persoane în județul Cluj s-a desfășurat în bune condiții, prin delegarea gestiunii unor operatori de transport rutier privați, iar Consiliul Județean Cluj a avut doar sarcini privind organizarea, reglementarea şi controlul cu privire la prestarea serviciului,

pe perioada de valabilitate a viitorului Program județean de transport se propune ca administrarea serviciului public de transport persoane prin curse regulate în județul Cluj să se facă prin gestiune delegată.Indiferent de modalitatea de atribuire adoptată, activităţile specifice serviciului public de transport local şi judeţean se organizează şi se desfăşoară în conformitate cu prevederile **regulamentelor serviciilor publice de transport local şi judeţean** elaborate de autorităţile locale de transport şi aprobate prin hotărâri ale consiliilor locale, ale consiliilor judeţene, ale Consiliului General al Municipiului Bucureşti, pe baza regulamentului-cadru al serviciului public de transport local şi judeţean, elaborat de autoritatea naţională de reglementare competentă.” (art.21 alin.(3) din Legea 92/2007).Cu privire **la durata delegării** gestiunii serviciului public de transport județean, dispozițiile art. 28 alin. (1) ale Legii nr. 92/2007 stipulează că: *”Durata încredinţării gestiunii serviciului public de transport local și județean se stabileşte prin hotărâri de dare în administrare sau prin contracte de delegare a gestiunii de către autorităţile administraţiei publice locale ori asociaţiile de dezvoltare intercomunitară sau alte forme de asociere între unităţile administrativ-teritoriale şi trebuie să fie corelată cu durata necesară recuperării investiţiilor prevăzute în sarcina operatorului, dar nu mai mult de: a) 10 ani, în cazul serviciului public de transport rutier realizat cu autobuze, troleibuze sau autocare;”*În același sens, articolul 32 alin. (3) din Legea nr. 51/2006, stabilește că durata delegării gestiunii serviciului public de transport județean nu va depăşi durata maximă necesară recuperării investiţiilor prevăzute în sarcina operatorului prin contractul de delegare.În scopul reducerii emisiilor poluante se impun o serie de măsuri constante de modernizare a mijloacelor de transport în comun și achiziționarea de către operatorii de transport a unor autobuze cu un nivel al normei de poluare cât mai ridicat, în conformitate cu legislaţia comunitară aplicabilă.Prin stabilirea unei durate mai mari a valabilității Programului de transport județean se asigură operatorului de transport siguranța desfășurării activității de transport pe întreaga perioadă a acestuia, ceea ce ar asigura durata necesară recuperării investiţiilor constând în achiziționarea unor mijloace de transport moderne, dotări și modernizări prevăzute în sarcina operatorului. Toate acestea ar putea fi amortizate într-un timp mai îndelungat, rezultând în final, pe lângă condiții mai bune de transport și o scădere a tarifului biletelor/legitimațiilor de călătorie.De asemenea, la stabilirea duratei delegării gestiunii serviciului public de transport persoane se au în vedere dispozițiile Hotărârii Guvernului nr. 2139/2004 *pentru aprobarea catalogului privind clasificarea şi duratele normale de funcţionare a mijloacelor fixe*, cu modificările și completările ulterioare potrivit căreia, durata normală de funcţionare, care corespund cu durata de amortizare pentru autobuze este de 5-9 ani.Față de cele de mai sus, **propunem ca durata delegării gestiunii serviciului public de transport public județean de persoane prin curse regulate, în județul Cluj să fie de 6 ani.**Durata Contractului poate fi prelungită prin act adiţional, pe o perioadă de cel mult jumătate din durata iniţială, în conformitate cu prevederile art. 4 alin. (4) din Regulamentul (CE) nr. 1370/2007: *”Dacă este necesar, ținând seama de condițiile de amortizare a activelor, durata contractului de servicii publice poate fi prelungită cu cel mult jumătate din durata inițială, în cazul în care operatorul de serviciu public pune la dispoziție active care sunt atât importante în raport cu activele generale necesare pentru prestarea serviciilor de transport de călători vizate de contractul de servicii publice, cât și legate preponderent de serviciile de transport de călători vizate de contract.”** 1. **Cerinţe care reclamă oportunitatea actului administrativ:**

Prin prezentul Proiect de hotărâre se aprobă Studiul de oportunitate și modalitatea de atribuire a Serviciului public de transport județean de persoane prin curse regulate, precum și documentația aferentă atribuirii contractelor de delegare a gestiunii serviciului public de transport persoane în aria teritorială de competenţă a Județului Cluj. Efectuarea serviciului public de transport județean de persoane prin curse regulate trebuie să asigure: 1. satisfacerea cu prioritate a nevoilor de transport ale populației și operatorilor economici pe teritoriul județului Cluj;
2. creşterea nivelului de calitate a serviciului şi de confort al utilizatorilor;
3. accesul la serviciile de transport public județean ;
4. informarea publicului călător;
5. executarea transportului public județean de persoane prin curse regulate, în condiţii de continuitate, regularitate, siguranţă şi confort;
6. corelarea capacităţii de transport cu cererea de transport existentă;
7. stimularea cetățenilor pentru utilizarea transportului public județean prin creșterea continuă a atractivității față de acest tip de transport.
 |
| 1. **Schimbari preconizate:**
 |
| Prin aprobarea Studiului de oportunitate elaborat, modalitatea de atribuire a Serviciului public de transport județean de persoane prin curse regulate, în Judeţul Cluj este gestiunea delegată. Documentaţia de atribuire elaborată în vederea atribuirii contractului de delegare a gestiunii serviciului public de transport judeţean de persoane prin curse regulate, în județul Cluj, vizează următoarele aspecte:* aprobarea formularelor tipizate, utilizate în elaborarea și prezentarea documentației de atribuire și a documentelor care o însoțesc ;
* aprobarea Programului de transport public județean de persoane prin curse regulate, în judeţul Cluj ;
* aprobarea criteriilor de calificare și selecție a ofertelor;
* aprobarea criteriului de atribuire a Contractului;
	+ aprobarea modelului de Contract de delegare a gestiunii serviciului de transport public județean de persoane prin curse regulate, în judeţul Cluj;
	+ aprobarea valorii estimate a Contractului.
 |
| **Secțiunea a 2-a - Impactul socio-economic:**  |
| Asigurarea unui serviciu de transport public județean persoane prin curse regulate în județul Cluj, în condiții de legalitate; |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre, acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza eventualelor observații și propuneri formulate de persoanele sau organizațiile interesate. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:**  |
| Prevederile prezentei hotărâri sunt aplicabile Programului de transport public județean de persoane prin curse regulate în județul Cluj, în baza căruia se va desfăşura serviciul public de transport de persoane prin curse regulate pe traseele judeţene, începând cu data de 1 ianuarie 2022.La data la care prevederile prezentei hotărâri sunt aplicabile, se abrogă:1. Hotărârea Consiliului Județean Cluj nr. 102/2008 privind aprobarea Regulamentului pentru efectuarea transportului public judeţean de persoane în Judeţul Cluj şi a Caietului de sarcini al Serviciului de transport public judeţean de persoane, cu modificările ulterioare;
2. Hotărârea Consiliului Județean Cluj nr. 167/2008 cu privire la aprobarea proiectului de contract de delegare a gestiunii Serviciului de transport public judeţean de persoane prin curse regulate în judeţul Cluj.
3. c) Hotărârea Consiliului Județean Cluj nr. 202/30.10.2019 privind aprobarea procedurii de atribuire directă a traseelor cuprinse în Programul de transport public de persoane prin curse regulate în trafic județean, în Județul Cluj.
 |
| **Secțiunea a 6-a - Anexe la referatul de aprobare:** |
| adresa Ministerului Dezvoltării, Lucrărilor Publice și Administrației nr. 22872/26.02.2021 |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii** **serviciului public de transport județean de persoane prin curse regulate, în Judeţul Cluj**

Consiliul Judeţean Cluj întrunit în şedinţă ordinară/extraordinară;

Având în vedere Proiectul de hotărâre înregistrat cu nr. .... din ..... privind aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 27073/23.07.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 27081/2021 şi Avizul cu nr........... din ............ adoptat de Comisia de specialitate nr. …....…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Ministerului Dezvoltării, Lucrărilor Publice și Administrației nr. 22872/26.02.2021, înregistrată la Consiliul Județean Cluj sub nr. 7781/02.03.2021;
* procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată.

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În conformitate cu prevederile:

* Regulamentului (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare;
* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 alin. (1) lit. b), h), j^2), l), art. 20 alin. (7) lit. a), art. 21 alin. (3), art. 23 ^1 și art. 28 alin. (1) din Legea serviciilor de transport public local nr. 92/2007, cu modificările și completările ulterioare;
* Legea nr. 51/2006 a serviciilor comunitare de utilități publice, republicată, cu modificările și completările ulterioare;
* Legea nr. 52/2003 privind transparenţa decizională în administraţia publică, republicată;
* Legea nr. 99/2016 privind achizițiile sectoriale, cu modificările și completările ulterioare;
* art. 66 alin. (2) din Ordonanța de Urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr. 227/2015 privind Codul fiscal, a Legii educaţiei naţionale nr. 1/2011, precum şi a altor acte normative;
* Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare;
* Ordinul ministrului transporturilor nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;
* Ordinul președintelui Autorității Naţionale de Reglementare pentru Serviciile Comunitare de Utilităţi Publice nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane, cu modificările și completările ulterioare;
* Ordinul comun al președintelui Autorității Naţionale de Reglementare pentru Serviciile Comunitare de Utilităţi Publice și al președintelui Agenţiei Naţionale pentru Achiziţii Publice. nr. 131/1.401/2019 privind documentele standard şi contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unităţile administrativ-teritoriale, realizat cu autobuze, troleibuze şi/sau tramvaie;

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă ***Studiul de oportunitate*** în vederea stabilirii modalităţii de atribuire a serviciului public de transport judeţean de persoane prin curse regulate, în Judeţul Cluj, conform ***anexei nr. 1******,*** care face parte integrantă din prezenta hotărâre.

**Art. 2.** Se aprobă atribuirea în ***gestiune delegată*** a serviciului public de transport județean de persoane prin curse regulate, în Judeţul Cluj.

**Art. 3.** Se aprobă ***Regulamentul serviciului*** public de transport județean de persoane prin curse regulate în Judeţul Cluj, conform ***anexei nr. 2*,** care face parte integrantă din prezenta hotărâre.

**Art. 4.** Se aprobă ***Programul de transport*** public județean de persoane prin curse regulate în județul Cluj, conform ***anexei nr. 3***, care face parte integrantă din prezenta hotărâre.

**Art. 5.** Se aprobă ***Lista stațiilor*** aferente fiecărui traseu din Programul de transport menţionat la art. 4 al prezentei hotărâri, conform ***anexei nr. 4*,** care face parte integrantă din prezenta hotărâre.

**Art. 6.** Se aprobă ***Graficele de circulație*** aferente fiecărui traseu din Programul de transport menţionat la art. 4 al prezentei hotărâri, conform ***anexei nr. 5*,** care face parte integrantă din prezenta hotărâre.

**Art. 7.** Se aprobă ***Caietul de sarcini******al serviciului*** public de transport județean de persoane prin curse regulate, în Judeţul Cluj, conform ***anexei nr. 6***, care face parte integrantă din prezenta hotărâre.

**Art. 8.** Se aprobă modelul de ***Contract de delegare*** a gestiunii serviciului public de transport judeţean de persoane prin curse regulate, în Județul Cluj, conform ***anexei nr. 7,*** care face parte integrantă din prezenta hotărâre.

**Art. 9.** Se aprobă ***Criteriile de calificare şi selecţie a ofertelor***, conform ***anexei nr. 8***, care face parte integrantă din prezenta hotărâre.

**Art. 10.** Se aprobă ***criteriul de atribuire a Contractului*** menţionat la art. 8 al prezentei hotărâri, conform ***anexei nr. 9****,* care face parte integrantă din prezenta hotărâre.

**Art. 11.** **(1)** Se aprobă ***valoarea estimată a Contractului*** de delegare a gestiunii serviciului public de transport judeţean de persoane prin curse regulate, în Județul Cluj, în sumă de ***360.355.867,2 Lei,*** fără TVA, pe o durată de 6 ani.

**(2)** Atribuirea contractului menţionat se va realiza pe loturi corespunzătoare fiecărui traseu/grupă de trasee din Programul de transport menţionat la art. 4 al prezentei hotărâri, a căror valoare estimată este prezentată în ***anexa nr. 10****,* care face parte integrantă din prezenta hotărâre.

**Art. 12.** Se aprobă ***Formularele tipizate și Instrucțiuni pentru ofertanți,***care fac parte din documentația de atribuire a Contractului menționat la art. 8 al prezentei hotărâri, conform ***anexei nr. 11,*** care face parte integrantă din prezenta hotărâre.

**Art. 13.** Prevederile prezentei hotărâri sunt aplicabile Programului de transport public județean de persoane prin curse regulate în județul Cluj, în baza căruia se va desfăşura serviciul public de transport de persoane prin curse regulate pe traseele judeţene, începând cu data de 1 ianuarie 2022.

**Art. 14.** Se împuterniceşte Preşedintele Consiliului Judeţean Cluj să aprobe, în numele şi pe seama Consiliului Judeţean Cluj, modificarea modelului de contract având ca obiect delegarea gestiunii serviciului public de transport judeţean de persoane prin curse regulate în Judeţul Cluj, ca urmare a măsurilor de remediere confirmate prin decizii ale Consiliului Naţional de Soluţionare a Contestaţiilor, de instanţele judecătoreşti sau a altor măsuri justificate care se impun pe parcursul procedurii de delegare-licitaţie deschisă.

**Art. 15.** La data la care prevederile prezentei hotărâri sunt aplicabile, se abrogă:

a) Hotărârea Consiliului Județean Cluj nr. 102/2008 privind aprobarea Regulamentului pentru efectuarea transportului public judeţean de persoane în Judeţul Cluj şi a Caietului de sarcini al Serviciului de transport public judeţean de persoane, cu modificările ulterioare;

b) Hotărârea Consiliului Județean Cluj nr. 167/2008 cu privire la aprobarea proiectului de contract de delegare a gestiunii Serviciului de transport public judeţean de persoane prin curse regulate în judeţul Cluj;

c) Hotărârea Consiliului Județean Cluj nr. 202/30.10.2019 privind aprobarea procedurii de atribuire directă a traseelor cuprinse în Programul de transport public de persoane prin curse regulate în trafic județean, în Județul Cluj.

**Art. 16.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Juridică – Compartiment Autoritatea Judeţeană de Transport.

**Art. 17.** Prezenta hotărâre se comunică Direcţiei Juridice – Compartiment Autoritatea Judeţeană de Transport, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”www.cjcluj.ro ”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**INIȚIATOR,**

**PREȘEDINTE**

**Alin Tișe**

**Nr. ..….... din …………...**

Prezenta hotărâre a fost adoptată cu ...... voturi “pentru” ...… voturi “împotrivă”, ….... ”abţineri” şi ….... membri ai Consiliului județean nu au votat, fiind astfel respectate prevederile legale privind majoritatea de voturi necesară.

Nr. 27081/23.07.2021

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj |
| **Compartiment de resort:** | Compartiment Autoritatea Județeană de Transport |
| **Secțiunea 1 - Documentare și analiză:**  |
| În vederea garantării unor servicii sigure și eficiente, promovării concurenței între operatorii de transport, precum și garantării accesului egal și nediscriminatoriu al operatorilor de transport pe piața serviciului public de transport, a fost adoptat *Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului*, cu modificările și completările ulterioare, denumit în continuare Regulament.În domeniul transportului, principalele obiective ale politicii europene sunt: garantarea unor servicii de transport de călători sigure, eficiente şi de o înaltă calitate prin intermediul concurenţei reglementate, garantând în acelaşi timp transparenţa şi buna funcţionare a serviciilor publice de transport de călători, luând în considerare factorii sociali, de mediu şi de dezvoltare regională.Potrivit *Regulamentului, p*entru a organiza serviciile publice de transport călători în modul care răspunde cel mai bine nevoilor publicului, toate autorităţile competente trebuie să aibă posibilitatea de a-şi alege în mod liber operatorii de servicii publice. Potrivit Directivei Comisiei Europeane 2008/50/ECon, România este ținută să respecte cerințele referitoare la calitatea aerului înconjurător, un aer mai curat pentru Europa și să informeze opinia publică în privința gravității poluării aerului. |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Potrivit art. 17 din Legea nr. 92/ 2007, cu modificările și completările ulterioare, consiliile județene au obligația de a asigura, organiza, reglementa, coordona și controla prestarea serviciilor publice de transport desfășurat pe raza administrativ-teritorială a acestora și de a încheia contractele de delegare a gestiunii serviciului public de transport județean. Documentaţia utilizată în cadrul procedurii de achiziție a contractului de delegare a gestiunii serviciului de transport public județean de persoane prin curse regulate s-a elaborat în acord cu prevederile Ordinului nr. 131/1.401/2019 *privind documentele standard şi contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unităţile administrativ-teritoriale, realizat cu autobuze, troleibuze şi/sau tramvaie.*În conformitate cu prevederile Legii serviciilor de transport public local nr. 92/2007, cu modificările şi completările ulterioare şi ale Normelor de aplicare, aprobate prin Ordinul MIRA nr. 353/2007, Consiliul Judeţean Cluj a aprobat prin Hotărârea nr. 328/2012, cu modificările și completările ulterioare, Programul de transport public de persoane prin curse regulate în trafic judeţean, pe anii 2014-2021.Începând cu data de 31 decembrie 2018, prin intrarea în vigoare a Legii nr. 328/2018, transportul rutier judeţean de persoane este considerat serviciul public de transport, în înţelesul Regulamentului.În domeniul serviciilor publice de transport local, legislația națională incidentă o constituie Legea serviciilor de transport public local nr. 92/2007, cu modificările și completările ulterioare și Legea serviciilor comunitare de utilități publice nr. 51/2006, republicată, cu modificările și completările ulterioare.Serviciul public de transport județean de persoane se organizează de către autoritățile administrației publice județene, cu respectarea principiului garantării drepturilor și intereselor utilizatorilor serviciului.Articolul 17 din Legea serviciilor publice de transport persoane în unitățile administrativ-teritoriale nr. 92/2007, cu modificările și completările ulterioare, prevede între atribuțiile consiliilor județene:* stabilirea traseelor principale şi secundare şi a programelor de transport privind serviciul public de transport de persoane prin curse regulate şi atribuirea acestora odată cu atribuirea în gestiune a serviciului;
* încheierea contractelor de delegare a gestiunii serviciului public de transport local și județean de persoane;
* aprobarea programului de transport public judeţean, cu respectarea staţiilor de îmbarcare/debarcare prevăzute în contractele de delegare a gestiunii serviciului public de transport judeţean de călători;
* elaborarea şi aprobarea normelor locale şi a regulamentelor serviciilor publice de transport local şi judeţean;

**Regulamentul** pentru efectuarea serviciului de transport public județean de persoane prin curse regulate în județul Cluj, precum și caietul de sarcini al serviciului sunt elaborate cu respectarea prevederilor Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local, aprobat prin Ordinul ministrului transportului nr. 972/2007 și cu alte prevederi ale reglementărilor în materie.Prin Regulament sunt definite modalităţile şi condiţiile-cadru care trebuie îndeplinite pentru efectuarea serviciului de transport public, indicatorii de performanţă, condiţiile tehnice, precum şi raporturile dintre operatorii de transport rutier şi utilizatorii serviciilor.**Caietul de sarcini** al serviciului face parte integrantă din documentația necesară efectuării activităților de realizare a transportului rutier public de persoane prin curse regulate în trafic județean și constituie ansamblul cerințelor tehnice necesare executării acestui serviciu, în condiții de eficiență și siguranță.Autobuzele utilizate în efectuarea serviciului de transport public județean de persoane vor îndeplini cerinţele tehnice obligatorii cu privire la siguranţa şi protecţia mediului stipulate de legislaţia în vigoare.La întocmirea documentaţiei de atribuire a contractelor de delegare a gestiunii serviciului public de transport călători, între **criteriile de evaluare**, vor fi luate în considerare, în principal, aspecte legate de mediu, în conformitate cu obligația imperativă prevăzută de art.1 alin. (8) din Legea nr.92/2007, care stipulează în mod expres că: *” În toate raporturile generate de executarea serviciilor de transport public local (…)protecția mediului este prioritară”*În acest sens, punctajul acordat pentru norma de poluare a autobuzelor utilizate de către Operator la prestarea serviciului va fi direct proportional cu nivelul de poluare (Euro 6, Euro 5) al fiecărui autovehicul utilizat în executarea traseului. Pentru fiecare mijloc de transport ce îndeplinește norma de poluare Euro 4 sau sub Euro 4 se vor acorda 0 puncte.**Valoarea contractului** de delegare pentru durata propusă de 6 ani este de 360.355.867,2 Lei. Aceasta s-a obținut din însumarea valorii totale a serviciului pentru fiecare dintre cele 63 grupe de trasee, multiplicată cu 6. Fiecare grupă de trasee reprezintă un lot în cadrul procedurii de achiziție a contractului de delegare a gestiunii serviciului de transport public județean.**Categoriile de bunuri utilizate** de Operator în executarea Contractului sunt bunurile care aparţin Operatorului şi care sunt utilizate de către acesta în scopul executării Contractului.Potrivit prevederilor punctului 14.10.27. din Anexa la Ordinul nr. 131/1.401/2019 *”Operatorul are dreptul de a utiliza gratuit pentru transportul judeţean de călători, infrastructura rutieră publică, precum străzi, poduri, pasaje şi instalaţiile auxiliare aferente acestora.”*Deoarece Entitatea contractantă nu pune la dispoziţia Operatorului bunuri din domeniul public sau privat al Județului Cluj, încadrate în categoria bunurilor de retur, Operatorul nu este ținut la plata vreunei redevențe.  |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):  |
| Prin proiectul de hotărâre în cauză șe aprobă:* Studiul de oportunitate în vederea stabilirii modalităţii de atribuire a serviciului public de transport judeţean de persoane prin curse regulate, în Judeţul Cluj,
* Documentația de atribuire a Contractului de delegare a gestiunii serviciului public de transport județean de persoane, pentru Programul de transport public județean de persoane prin curse regulate, în judeţul Cluj.

Documentele aprobate vor fi incluse în documentația întocmită de către compartimentul de specialitate, în vederea atribuirii contractelor de servicii publice de transport rutier județean de călători prevăzute de Regulamentul (CE) nr. 1370/2007, începând cu data de 1 ianuarie 2022.. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Ștefan Iliescu |  |  |
| Elaborat: consilier consilier | Mirela PiciuOctavian David |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DJ-CAJT | 23.07.2021 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Cristina Ilinca |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| **1** |  |  |  |